recursal/SuperWikiNEXT-32B huggingface dataset:
**Aymoq** — Qashqadaryo viloyati Chiroqchi tumanida joylashgan qishloq. Qishloq nomi turkiy hamda moʻgʻul tillarining aralashmasi asnosida paydo boʻlgan. Qishloq moʻgʻul istilosidan soʻng vujudga kelgan. Oʻz davrida bu hududda asosan aymoq urugʻining vakillari isteqomat qilgan. Qishloq nomi Zahiriddin Muhammad Bobur qoʻlyozmalarida ham tilga olinadi.

Etimologiyasi
-------------

Mazkur qishloq nomiga asos boʻlgan soʻz turkiy va moʻgʻul tillariga mansub boʻlib, juda qadimiy kalima hisoblanadi. Moʻgʻul tilida *aymag/aymak* soʻzi maʼmuriy-hududiy birlik, qabila maʼnolarini anglatadi. Shu bilan birgalikda, Afgʻonistonda koʻchmanchi tarzda hayot kechiruvchi, eroniylar yerlik aholini aymoq, choraymoq deb ham atashgan.
Zahiriddin Muhammad Boburning „Boburnoma" asarida bu hududda atrok, aymoq, aʼrob, sort, tojik va afgʻon xalqlari isteqomat qilganligi zikr etiladi. Shuningdek, Afgʻonistonda yashaydigan turkiy tilli aholini ham aymoq deb atashadi. Bugungi kunda, Fargʻona va Qashqadaryo hududida yashovchi aymoqlar oʻzlarining asl etnik mansubligini unutib, yerlik aholi bilan aralashib, ular tarkibiga singib ketishgan. Aymoq soʻzining oʻzi qishloq nomi sifatida saqlanib qolingan.
Aymoq soʻzi Movarounnahr, Xurosonda koʻplab maʼnolarni anglatgan. Etnolog olim Balkis Karmishevaning olib borgan tadqiqotlariga koʻra, Qashqadaryo-Surxondaryo hududida, Turkmanistonda sodir etilgan arab istilosiga qadar oʻtgan davrni aymoq zamoni yoki aymoqi deb nomlashgan. Qashqadaryo hududidagi eng qadimiy mahalliy xalqlardan biri ham ayni aymoqlar hisoblanadi. Aymoq qishlogʻiga nom qabila nomi asosida qoʻyilgan. Sababi mazkur urugʻ qadimiy oʻtroq aholining umumiy birlikdagi atalishi ham hisoblangan.

Manbalar
--------

1. ↑  „Qashqadaryo viloyati pochta indekslari". Qaraldi: 2-avgust 2023-yil.
2. ↑  Nafasov, To'ra; Nafasova, Vazira*. 0 ‘ZBEK TILI TOPONIMLARINING 0 ‘QUV IZOHLI LUG‘ATI*. Toshkent: Yangi asr avlodi, 2007-yil — 11 bet. ISBN 978-9943-08-126-0.
3. ↑  Nafasov, To'ra*. Qashqadaryo qishloqnomasi*. Muharrir nashriyoti, 2009-yil — 40 bet. ISBN 978-9943-354-60-9.

Havolalar
---------

* Qashqadaryo viloyati statistika boshqarmasi[*sayt ishlamaydi*]
**Karimov Axim Karimovich** (tatarcha: *Кәримов Әхим Кәрим улы*; 1917-yil 5-dekabr Ufa viloyati-2015-yil 28-avgust)-geokimyogar, geologiya-mineralogiya fanlari doktori, professor, Ikkinchi jahon urushi qatnashchisi.

Biografiyasi
------------

Karimov Axim Karimovich 1917-yil 5-dekabrda Ufa viloyati, Menzelinskiy tumani, Aktanish qishlogʻida dehqon oilasida tugʻilgan. 30-yillarda oilasi bilan Samarqand shahriga doimiy yashash uchun koʻchib kelishadi. 1939-yilda Samarqand davlat universitetining kimyo fakultetini muvaffaqiyatli bitirdi. Shu yili Karimov Axim Ishchi-dehqonlar Qizil Armiyasi safiga chaqirildi. Urush paytida Stalingrad frontida tank boʻlinmalarida jang qilgan. Oʻsha paytda u katta leytenant unvonini oldi. Axim Karimov 1947-yili demobilizatsiya qilingan.

U mehnat faoliyatini Ufa ilmiy tadqiqot institutida boshlagan. Oʻsha yerda 1947-yilda katta muhandis, 1955-yilda katta ilmiy xodim lavozimlarida ishlagan. 1951-1954-yillarda Leningrad butunittifoq ilmiy tadqiqot geologiya-qidiruv institutida ilmiy ishlar olib borgan.

1959-yili Neft va gaz konlarini geologiya va oʻzlashtirish instituti Toshkent filialida direktor lavozimida ishladi. 1959-yildan 1976-yilgacha oilasi bilan Toshkentda istiqomat qildi. Keyinchalik, 1976-yili oilasi bilan birgalikda Ufa shariga qaytishdi. 1976-yildan Ufa davlat neft institutida oʻqituvchi, 1978-yildan esa kimyo kafedrasi mudiri boʻlib ishlagan.

1980-1988 yillarda Aqmulla nomidagi Boshqird davlat pedagogika universitetida oʻqituvchi boʻlib ishladi.

Ilmiy faoliyati
---------------

Axim Karimovning ilmiy faoliyati Volga-Ural mintaqasi hamda Oʻrta Osiyodagi neft va tabiiy gaz geologiyasi bilan bogʻliq. Shu hududlar boʻyicha yigʻilgan maʼlumotlardan foydalanib yozilgan 100 ga yaqin ilmiy maqolalari chop etilgan.

Mukofotlari
-----------

* „Qizil yulduz" ordeni
* „Qizil Bayroq" ordeni
* „Jasorat" ordeni
* „Germaniya ustidan qozonilgan gʻalaba uchun" nomli orden va medallari bilan mukofotlangan.

Manbalar
--------

1. ↑  „Библиотека БГПУ". 12-noyabr 2019-yilda asl nusxadan arxivlandi. Qaraldi: 12-noyabr 2019-yil.
2. ↑  „Новости Уфы". 16-noyabr 2019-yilda asl nusxadan arxivlandi. Qaraldi: 16-noyabr 2019-yil.
**Berdiyev Qobul Raimovich** (oʻzbekcha: *Бердиев Қобул Раимович*; 1955-yil 5-aprel, Toshkent viloyati Oqqoʻrgʻon tumani) – oʻzbek davlat arbobi, general-polkovnik. Mudofaa vaziri (2008—2017), Favqulodda vaziyatlar vaziri (2006—2008) lavozimlarida ishlagan.

Biografiya
----------

Maʼlumoti – oliy, 1976-yilda Toshkent oliy umumqoʻshin qoʻmondonlik bilim yurtini va 1988-yilda Frunze nomidagi harbiy akademiyani tamomlagan.

1976—1998 – Qurolli kuchlar xizmatida.

1998—2000 – Oʻzbekiston Respublikasi Qurolli Kuchlari Bosh shtabi boshligʻining oʻrinbosari.

2000—2003 – Oʻzbеkistоn Rеspublikаsi Qurolli Kuchlari Birlashgan shtabi boshligʻining oʻrinbosari.

2003—2006 – Toshkent oliy umumqoʻshin qoʻmondonlik bilim yurti boshligʻi.

2006—2008 – Oʻzbekiston Respublikasi Favqulodda vaziyatlar vaziri.

2008—2008 – Janubi-gʻarbiy maxsus harbiy okrug qoʻshinlari qoʻmondoni.

2008—2017 – Oʻzbekiston Respublikasi Mudofaa vaziri.

2017-2018 – O'zbekiston Respublikasi Qurolli Kuchlari Akademiyasi boshligʻi.

2018-yil 20-apreldan 2023-yil 8-sentyabrgacha – Oʻzbekiston Respublikasi Favqulodda vaziyatlar vazirligi akademiyasi boshligʻi.

Manbalar
--------

1. ↑  Berdiyev Qobul Raimovich biografiyasi | Harbiy-siyosiy tadqiqotlar markazi
2. ↑  Qobul Berdiev FVV akademiyasi boshligʻi lavozimidan ozod etildi



|  |  |  |  |  |
| --- | --- | --- | --- | --- |
| 

| * k
* m
* t

 Oʻzbekiston Respublikasi Mudofaa vazirlari |
| --- |
|  |
| 
* Rustam Ahmedov
* Hikmatilla Tursunov
* Yuriy Agzamov
* Qodir Gʻulomov
* Ruslan Mirzayev
* Qobul Berdiyev
* Abdusalom Azizov
* Bahodir Qurbonov
 | 
Flag VS Uzbekistana |

 |
Dora Biro inson xulq-atvorini oʻrganuvchi biolog hamda Rochester universitetida inson miyyasini tadqiq qilish boʻyicha professor boʻlib dars beradi.
U avval Oksford universitetida hayvonlarning xulq-atvorini oʻrganadigan professor boʻlib ishlagan
va Yaponiyaning Kioto universitetiga sut emizuvchilarni oʻrganuvchi professor sifati tashrif buyurgan. Biro ijtimoiy xulq-atvor, muammolarni hal qilish hamda qushlar va sut emizuvchilarni oʻrganish boʻyicha oʻqigan.

Taʼlim
------

Biro 1997-yil biologiya sohasi boʻyicha bakalavr diplomini qoʻlga kiritgach, hayvonlar xulq-atvorini oʻrganish boʻyicha doktorlik ishini Oksford universitetida yoqlaydi.

Faoliyati
---------

Biro 2002-2003-yillarda Yaponiya ilm-fanni targʻib qilish jamiyatining doktorlikkacha boʻlgan izlanishlar guruhi aʼzosi boʻlgan. U 2003-2006-yillarda Oksford universitetida muhandislik va fizika fanlari tadqiqot kengashiga aʼzo boʻlgan. U 2007-yilda Yaponiyaning Kioto universitetiga sut emizuvchilarni oʻrganish boʻyicha professor sifatida tashrif buyurgan.2013-yilda Biro hayvonlar xulq-atvori boʻyicha Hug kollejida zoologiya fanidan professor sifatida hammaga dars oʻtib beradi.

Tadqiqotlar
-----------

Biro ijtimoiy xulq-atvor, muammolarni hal qilish hamda qushlar va sut emizuvchilarni oʻrganish boʻyicha alohida guruhlarda taʼlim olgan. Keyinchalik zamon bilan hamnafas boʻlib shimpanzelarning yuz harakatlarini aniqlash boʻyicha sunʼiy intellektga aloqador izlanishlar olib borgan. Matematik modellashtirish, GPS kuzatuv akselerometrlarini ham hayvonlarga aloqador qismlari boʻyicha koʻplab izlanishlar olib borgan.

1. ↑
2. ↑
3. ↑  Vernimmen, Tim (29 Iyul 2022). "Cultural transmission makes animals flexible, but vulnerable" (en). *Knowable Magazine | Annual Reviews*.. Qaraldi: 10 August 2022. Dora Biro]]
4. ↑  „Dora Biro" (en). *Center for Academic Research and Training in Anthropogeny (CARTA)*. Qaraldi: 10-avgust 2022-yil.
5. ↑  „Dora Biro" (en). *Oxford Mosaic*. Qaraldi: 11-avgust 2022-yil.
6. ↑
Fransuz himoyasi – bu quyidagi yurishlar bilan boshlanadigan shaxmat debyut:

**1. e4 e6**
Bu yurish koʻpincha 2.d4 d5 yurishlaridan keyin kuzatiladi. Qoralar odatda …**c5** oʻynab koʻp oʻtmay, markazda turgan piyodaga hujum qiladi va farzin tomonidan joy egallaydi. Fransuz himoyasi mustahkamlik va turli yoʻnalishlarga ega boʻlganligi sababli koʻp foydalaniladi. Qoralarning pozitsiyasi koʻpincha oʻyinning boshida biroz tor boʻladi. Xususan, e6 dagi piyoda c8 dagi filning rivojlanishiga toʻsqinlik qilishi mumkin.

Asosiy maʼlumotlar
------------------

1.e4 e6 ochilish yurishlaridan soʻng, Fransuz himoyasining asosiy chizigʻi 2.d4 d5 yurishi boʻyicha davom etadi. Oq piyodalar markazni egallaydi. Qoralar esa e4 da piyodaga hujum qilib, darhol unga qarshi chiqadi. 1.d4 e6 2.e4 d5 yoki 1.d4 d5 2.e4 e6 dan keyin Blackmar-Diemer Gambitining tugashi Farzin debyuti boshlanishi mumkin.

Oqlarning variantlari orasida e4 piyodani 3.Nc3 yoki 3.Nd2 bilan himoya qilish, uni 3.e5 bilan oldinga siljitish yoki 3.exd5 bilan almashish kiradi, ularning har biri turli xil pozitsiyalarga olib keladi. Piyodani 3.Bd3 bilan himoya qilish 3…dxe4 4.Bxe4 Nf6 imkonini beradi, bunda qoralar ikki filning tezligi yoki ustunligiga erishadi.

Manbalar
--------

1. ↑  „Wilhelm Steinitz vs. John Lindsay McCutcheon (1885)". *Chessgames.com*.
Malina sharbati
**Malina sharbati** – Malina mevasidan tayyorlanadigan ichimlik. Asosan u boshqa sharbatlarga aralashtirish uchun tayyorlanadi. Apelsin sharbati bilan birga yoki oʻzi ham isteʼmol qilinadi. Malina sharbatidan tayyorlanadigan Shotlandiya malinasi sharbati mahsuloti Bouvrage alkogolsiz ichimliklar sirasiga kiradi. U Anne Thomson va John Gallagher tomonidan yaratilgan ushbu ichimlik 1998-yilda Royal Highland Showda sotuvga chiqarilgan. U boshqa gazlangan ichimliklardan farqli ravishda biroz shirin va meva taʼmi koʻproq.

Ishlatilishi
------------

Malina mevalari
Malina sharbatidan smetana tayyorlashda keng foydalaniladi. Bunda mevalar maydalangan yoki sharbat holida qoʻshiladi. U kokteyllar tarkibiy qismi sifatida, bar va restoranlarda ichimliklar, malinali jele kabi mahsulotlarda qoʻllaniladi. Malina sharbati tayyorlash va mevalarni yetishtirish moʻtadil mintaqalardan tashqari butun dunyo boʻyicha ham keng ommalashgan. Sharbat tayyorlash boʻyicha birinchi oʻntalikni Meksika, Polsha, Rossiya va AQSh davlatlari egallagan.

Dorivorligi
-----------

Sharbat tarkibida koʻp miqdorda temir elementi, C vitamini mavjud boʻlib, tana harorati koʻtarilgan vaqtda tavsiya qilinadi.

Manbalar
--------

1. ↑   Pollock, David (9 March 2011). „Bouvrage: a distinctive soft drink, made from Scottish raspberries". The List. Retrieved 16 August 2015.
2. ↑   Carroll, Hannah (July 24, 2015). „From OC to Lewes, sip on summer’s hottest cocktails". delmarvaNOW.com. Retrieved August 14, 2015.
3. ↑   Clinkard, C. E. (1993). The Uses of Juices. Health Research Books. pp. 23–24. ISBN 9780787301781.
**Abdimurod Bozorov** (1953-yil, 2-avgust; Qashqadaryo viloyati, Qamashi tumani) — Oʻzbekiston qahramoni, „El-yurt hurmati" ordeni sohibi.

Tarjimai holi
-------------

Abdimurod Bozorov 1953-yilning 2-avgust kuni Qashqadaryo viloyati Qamashi tumanida tugʻilgan. Qamashi tumanidagi „Abdi Bozor oʻgʻli" fermer xoʻjaligining rahbari hisoblanadi. Mazkur fermer xoʻjaligi 2014-yilda tashkil etilgan. 

> Xashamatli imorat qurganim, dabdabali toʻy qilganim yoʻq, oʻgʻillarimga yengil mashina olganim rost. Tagʻin mahallada savdo doʻkoni qurdim. Har yili qishloqdagi maktabga va kamxarj oilalarga qoʻlimdan kelganicha yordam beraman. Kayfiyatim chogʻ boʻlganda ham, ruxan toliqqanimda ham dalani aylanaman, dala bilan tillashaman, sirlashaman. Gʻallazor va paxta paykallarini oralab quvvat olaman, gʻayratimga-gʻayrat qoʻshiladi. Yana bir gapni aytmasam bulmas. Qanday yutuqqa erishgan boʻlsam, barchasi yangangiz Roxilaoyning hissasi bilan boʻlmoqda. Roʻzgʻor muammolari, sakkiz nafar farzandlarning tashvishi, 30 nafar nabiralarning xarxashasini ayolim bartaraf qiladi. Bolalarimdan toʻrt nafari oliy ma’lumotli boʻlishdi.
> 
> — Abdimurod Bozorov,

Mukofotlari
-----------

* Mehnat shuhrati ordeni (1999-yil)
* El-yurt hurmati ordeni (2008-yil)
* „Oʻzbekiston Respublikasida xizmat koʻrsatgan qishloq xoʻjaligi xodimi" unvoni (2011-yil}
* Oʻzbekiston qahramoni (2014-yil)

Manbalar
--------

1. ↑  Muhammad Ali, Rahmon Qoʻchqor 2021, s. 176. sfn error: no target: CITEREFMuhammad\_Ali,\_Rahmon\_Qoʻchqor2021 (help)
2. ↑  Muhammad Ali, Rahmon Qoʻchqor 2021, s. 177. sfn error: no target: CITEREFMuhammad\_Ali,\_Rahmon\_Qoʻchqor2021 (help)
3. ↑  „Ўзбекистон Қаҳрамонлари кимлар?". Qaraldi: 27-sentabr 2023-yil.

Adabiyotlar
-----------

Muhammad Ali, Rahmon Qoʻchqor va boshqalar*. Oʻzbekiston qahramonlari*. Toshkent: Adabiyot, 2021 — 216 bet. 11-avgust 2023-yilda qaraldi.
Takeda qal’asi xarobalari
**Asago** (yaponcha: *朝来市* *Asago-shi*?) – Yaponiyaning Hyōgo prefekturasining janubi-gʻarbida joylashgan shahar.

Geografiyasi
------------

Asago Hyōgo prefekturasining shimolida joylashgan. U Chūgoku togʻlarining sharqida joylashgan. Togʻlar va oʻrmonlar shaharning 93% ni egallagan. Tataragi toʻgʻoni Maruyamaning irmogʻi boʻlgan Tataragi oqimi boʻylab qurilgan.

### Qoʻshni munitsipalitetlar

Hyōgo prefekturasi

* Kamikava
* Shisō
* Taka
* Tanba
* Toyooka
* Yabu

Kyoto prefekturasi

* Fukuchiyama

### Iqlimi

Asago nam subtropik iqlimga ega (Köppen iqlim tasnifi *Cfa*) yozi issiq va qishda havo sovuq boʻladi. Yozda yogʻingarchilik qishga qaraganda sezilarli darajada koʻp. Asagoda oʻrtacha yillik harorat 13.4 °C (56.1 °F). Yillik oʻrtacha yogʻin miqdori 2,091.8 mm (82.35 in), eng nam oy iyul hisoblanadi. Avgustda eng yuqori harorat 25.7 °C (78.3 °F) atrofida va eng pasti yanvarda, taxminan 1.9 °C (35.4 °F) boʻladi.

Demografiyasi
-------------

Yaponiya aholini roʻyxatga olish maʼlumotlariga koʻra, 2020-yilda Asago aholisi 28,989 kishidan iborat boʻlgan. 

Aholining oʻsishi| Yil | Aholi | ±% |
| --- | --- | --- |
| 1960 | 47 118 | —     |
| 1965 | 43 637 | −7.4% |
| 1970 | 39 506 | −9.5% |
| 1975 | 37 763 | −4.4% |
| 1980 | 36 850 | −2.4% |
| 1985 | 37 149 | +0.8% |
| 1990 | 36 625 | −1.4% |
| 1995 | 36 766 | +0.4% |
| 2000 | 36 069 | −1.9% |
| 2005 | 34 791 | −3.5% |
| 2010 | 32 819 | −5.7% |
| 2015 | 30 805 | −6.1% |
| 2020 | 28 989 | −5.9% |

Tarixi
------

Asago hududi qadimgi Tajima viloyatida boʻlgan. Shaharda Kofun davridagi koʻplab mozorlar joylashgan.

Hukumati
--------

Asago toʻgʻridan-toʻgʻri saylanadigan mer va 18 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Asago Hyogo Prefekturasi Assambleyasiga bir aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining 5-okrugiga kiradi.

Iqtisodiyoti
------------

Asago asosan qishloq xoʻjaligi va savdoga asoslangan qishloq iqtisodiyotiga ega. Mahalliy sanoatga oziq-ovqat, metall buyumlar, elektrotexnika mashinasozligi, rangli metallar kiradi.

Taʼlim
------

Asagoda shahar hukumati tomonidan boshqariladigan yettita davlat boshlangʻich maktabi va Hyōgo prefekturasi taʼlim boshqarmasi tomonidan boshqariladigan ikkita davlat oʻrta maktabi mavjud. Shuningdek, bitta xususiy oʻrta maktab va bitta xususiy oʻrta maktab bor.

Manbalar
--------

1. ↑  "兵庫県大百科事典 (上巻)". *兵庫県大百科事典 (上巻) [Hyogo Prefecture Encyclopaedia (first volume)]*. Kobe Shimbun. 1983. ISBN 9784875211006.
2. ↑  "兵庫県大百科事典 (上巻)". *兵庫県大百科事典 (上巻)*. Kobe Shimbun. 1983. ISBN 9784875211006.
**Firebase** backend bulutli xizmatlarini ilovalarga taklif qiladigan Google tomonidan taqdim qilingan kompaniyadir. Firebase Android, iOS tizimlari, JavaScript, Node.js, Java, Unity, PHP va C++ tillari uchun maʼlumotlar bazasi, real vaqt maʼlumotlar bazasi, autentifikatsiya, ilovalarni integrallash va analitika xizmatlarini taklif qiladi.

Tarixi
------

Firebase 2011-yil Envolve korporatsiyasining yuqori eʼtibor qaratilgan James Tamplin va Andrev Leelar boshchilik qilgan startup loyihasi edi. Envolve dasturchilar uchun web sahifada online chat qurish imkonini beruvchi APIni integrallashtirib berdi. Chat xizmatlari ishga tushgandan soʻng Tamplin va Lee ilovalar orqali uzatilayotgan maʼlumotlar chat xabarlari emasligini aniqladilar. Envolveni ishlatayotgan dasturchilar real vaqt rejimida foydalanuvchilarning oʻyin holatlariga oʻxshagan maʼlumotlardan sinxron ravishda foydalanishgan. Tamplin va Lee chat sistemasini va real vaqt arxitekturasini bir-biridan ajratishga qaror qildilar. 2011-yilda ular Firebaseni korporatsiyadan ajratib oldilar va alohida kompaniya sifatida 2012-yilning aprel oyida ishga tushirdilar.
Firebasening birinchi mahsuloti real vaqt tizimida ishlaydigan maʼlumotlar bazasi va iOS, Android, Web qurilmalar uchun Firebasening bulutli texnologiyalariga qoʻyiladigan API boʻlgan. Bu mahsulot dasturchilar uchun real vaqtda ishlaydigan ilovalar tayyorlashga yordam berdi.

1. ↑  „Firebase, Inc.". *OpenCorporates* (13-sentyabr 2010-yil). Qaraldi: 19-avgust 2023-yil.
2. ↑  *Melendez, Steven* „Sometimes You're Just One Hop From Something Huge" (en-US). *fastcompany*.  Fast Company (27-may 2014-yil). Qaraldi: 11-iyun 2014-yil.
3. ↑  *Metz, Cade* „Firebase Does for Apps What Dropbox Did for Docs".  Wired (12-aprel 2012-yil). Qaraldi: 1-fevral 2019-yil.
**Ohalik togʻlari** – Oʻzbekistondagi togʻ tizmasi, Zarafshon tizmasining gʻarbiy qirrasi boʻlib, Samarqand viloyatida, Samarqand shahridan 15 km janubi-gʻarbda, Ohaklisoy daryosi vodiysida joylashgan.

Massivning va butun Samarqand viloyatining eng baland nuqtasi Kemqoʻton togʻidir (2178 m). Togʻlarning oʻrtacha balandligi dengiz sathidan 700 metrdan 900 metrgacha. Quruq va toza shifobaxsh togʻ havosi nafas olish yoʻllari kasalliklarini davolash uchun qulay sharoit yaratadi, shuning uchun Ohalik togʻlarida bir qancha sanatoriylar, jumladan, bolalar silga qarshi sanatoriysi va Ohalik sanatoriysi faoliyat yuritadi.

Togʻlarning asosiy diqqatga sazovor joylari orasida gʻayrioddiy shakldagi qoyalar, koʻplab kanallar va daryolar va soylarning irmoqlari, gullab-yashnagan koʻknori maydonlari va balandligi 8 metrga etgan Devsharshara sharsharasi kiradi. Mahalliy aholi togʻlarning oʻtli, mayin yon bagʻirlaridan qoʻy va sigirlarni, shuningdek otlarni boqish uchun foydalanadi.

Tarixi
------

Miloddan avvalgi birinchi asrlar – milodiy birinchi asrlarga oid Ohaliksoy qoʻrgʻonlari arxeologik qiziqish uygʻotadi.

Flora va faunasi
----------------

Ohalik massivining florasi juda xilma-xildir. Bu yerda yem-xashak ekinlari keng tarqalgan: tuya tikani, shuvoq, bugʻdoy oʻti, bodom. Yovvoyi oʻsimliklarda olma daraxtlari, zirk, bodom, turli xil yongʻoq daraxtlari, togʻ oʻtlari oʻsadi. Bahorda sayyohlarni ayniqsa goʻzal gullaydigan koʻknori maydonlari oʻziga jalb qiladi.

Bu yerda topilgan hayvonlar orasida quyon, boʻri, turli mayda kemiruvchilar bor. Dasht va yirtqich qushlar kabi ilonlar keng tarqalgan: kalxat, qora lochin va burgutlar.

Foydali qazilmalar
------------------

1933-yilda V. A. Zilberminets Ohalik uran-vanadiy rudalari konini topdi.

Manbalar
--------

1. ↑  „Агалыкские горы и водопад Девшаршара на сайте uzbekistan.travel". 22-sentyabr 2022-yilda asl nusxadan arxivlandi. Qaraldi: 22-sentyabr 2022-yil.
2. ↑  „Агалыкские горы и водопад Девшаршара на сайте uzbekistan.travel". 22-sentyabr 2022-yilda asl nusxadan arxivlandi. Qaraldi: 22-sentyabr 2022-yil.
3. ↑  Press-slujba departamenta po razvitiyu turizma Samarkandskoy oblasti[*sayt ishlamaydi*]
4. ↑  Obelchenko, O. V. Agaliksayskie kurgani/ O. V. Obelchenko // IMKU. – Vip. 9. – Tashkent, 1972.
5. ↑  T.Yu. Grechkina. Neolit Agalika
6. ↑  „Агалык (U-V) рудопроявление, Самаркандская область, Узбекистан, Средняя Азия". 22-sentyabr 2022-yilda asl nusxadan arxivlandi. Qaraldi: 22-sentyabr 2022-yil.
**Hermes** (ruscha: *Гермес*) Rossiyaning KBP konstruktorlik byurosi tomonidan ishlab chiqilgan boshqariladigan raketadir.

Hermes raketasi havodan, quruqlikdan yoki dengizdan ishga tushirilishi mumkin.

Rivojlanishi
------------

KBP konstruktorlik byurosi tomonidan Hermesni ishlab chiqish 1990-yillarda boshlangan. Raketa Pantsir raketa tizimi tomonidan ishlatiladigan 57E6 ga juda oʻxshaydi va bu, ehtimol, ushbu modelning modernizatsiya qilingan turidir. Hermes-A varianti 2003-yilda sinovdan oʻtkazilgan. Hermesning seriyali ishlab chiqarilishi 2011—2012-yillarda boshlanishi kerak edi, ammo bu amalga oshmadi, chunki rivojlanish jarayoni bir necha yil davomida toʻxtatilgan edi. 2016-yilda Hermes raketasi Suriyada jonli sharoitda sinovdan oʻtkazilishi eʼlon qilingan. Biroq, bu haqiqatan ham sodir boʻlganligini hech qanday isbotlar yoʻq. Ammo 2010-yillarning oxirida Rossiya harbiylarining Suriyadagi fuqarolar urushiga aralashuvi tajribasidan soʻng, yuqori aniqlikdagi qurollarga ehtiyoj borligini koʻrsatganidan soʻng, bir qator eʼlonlar raketaga boʻlgan qiziqishning qaytadan paydo boʻlganini koʻrsatdi.

Tavsifi
-------

Hermes tizimi yuqori quvvatli kuchaytirgichga ega koʻp bosqichli raketaga ega. Hermes turli xil nishonlarni, jumladan zirhli transport vositalarini, har xil turdagi istehkomlarni, kichik dengiz yuzasidagi nishonlarni, artilleriya pozitsiyalarini, sekin uchadigan havo nishonlarini va boshqalarni nishonga olish uchun moʻljallangan. Hermes 100 km gacha boʻlgan nishonlarni yoʻq qilishga moʻljallangan.

Yana qarang
-----------

* Nimrod
* Sosna-R
* Pantsir raketa tizimi
* Pantsir-M

Manbalar
--------

1. 1 2 3  „[Actu Le retour des missiles "Hermes""]. *Red Samovar* (7-noyabr 2018-yil).
2. ↑  *Рамм.* „Российская армия испытает в Сирии сверхдальнобойные ракеты". *iz.ru* (26-oktyabr 2016-yil).
3. ↑  „ГУП «Конструкторское бюро приборостроения»" (ru). 16-fevral 2011-yilda asl nusxadan arxivlandi. Qaraldi: 16-oktyabr 2009-yil.
**Yakun Ismoilovich Xayrulin** (1931-yil 31-may, Samarqand) – Samrqandda tavallud topgan Belorus rassomi. Belarus Rassomlar uyushmasining aʼzosi. Gavanada bo'lib o'tgan xalqaro tanlov ishtirokchisi.

Biografiyasi
------------

Yakun Ismoilovich Xayrulin 1960-yilda Toshkent rassomlik bilim yurtini tamomlagan. 1958—1964-yillarda Toshkent drama teatrida faoliyat yuritgan, 1960-yildan taetrida bosh rassom lavozimida ishlagan. 1966-yildan boshlab Minskda, 1969—1991-yillar oraligʻida „Belarus" nashriyotida faoliyat yuritgan.

1988-yildan boshlab Belarus Rassomlar uyushmasining aʼzosiga aylangan.

Ijodiy ishlari
--------------

Devoriy surat, rangtasvir, akvarel, dekorativ sanʼat yoʻnalishlarida faoliyat yuritadi. Eng yaxshi ijodiy ishlari orasida: „8-mart" (1966-yil), „Sa svyatam Peramogi"(„Gʻalaba kuni muborak") (1970-yil), „Kvitney, kraina rodnaya"(„Gul, ona yurt") (1972-yil), „Pakul ne pozna" („Hali ham kech emas") (1980-yil), „Snid" („Kimlik"), „shto paknaem nashchadkam" („Biz nima qilamiz"), „Che Gevara" („Che Gevara" (1988-yilda Gavanada boʻlib oʻtgan xalqaro rassomlar koʻrgazmasi uchun chizilgan), „Sumlenne" („Vijdon") (1990), „Ya drugoy takoy kraini ne vedayu" („Men bunday davlatni bilmayman …") (1991-yil), „Uvaxododzyachi oʻ XXI stagoddze" („XXI asrga kirish") (1992-yil), „50 gadoʻ vizvalennya Belarusi" („Belarus ozodligiga 50 yil") (1994-yil), „Moy amulet" („Mening tumorim") (2000-yil), „Uvaga. Snid" („Diqqat. Sneed") (2001-yil). Asarlar va muaommolarning dolzarbligi, tasviriy vositalarning lakonizmi va metaforalardan foydalanish Xayrulin ijodida alohida oʻringa ega. „Venetsiya. Laguna" (Venetsiya. Laguna), „Gandaler" („Gondalier") (abedzeve 1996-yil), „Vengriya. Lotas" (Vengriya Lotas) (2002-yil) shular jumlasinadur.

Manbalar
--------

1. ↑
2. ↑
**Charles Henry Harbutt** (1935-yil 29-iyul – 2015-yil 30-iyun) amerikalik fotograf, Magnum kompaniyasining sobiq prezidenti va New Yorkdagi Parsons dizayn universiteti fotojurnalistika boʻyicha dotsent, oʻqituvchisi.

Tarjimai holi
-------------

Harbutt New Jersey shtatining Camden shahrida tugʻilgan. Ammo New Jersey shtatining Teaneck shahrida ulgʻaygan. Henry koʻp fotografiya mahoratini ham shu shaharchaning havaskor kameralar klubidan oʻrgangandi. U New Yorkdagi Regis oʻrta maktabida oʻqigan va maktab gazetasi uchun suratlar olgan. Keyinchalik Marquette Universityni tamomlagan.

Faoliyati
---------

Harbutt ijodi zamonaviy fotojurnalistlik anʼanalarida chuqur ildiz otgan. Faoliyatining dastlabki yigirma yilida AQSh, Yevropa va Yaponiyadagi yirik jurnallarga oʻz hissasini qoʻshgan. Uning suratlari koʻpincha siyosiy-ijtimoiy va iqtisodiy vaziyatlarni tasvirlagan. Henry 1959-yilda *"Jubilee"* katolik jurnalida yozuvchi va fotograf boʻlib ishlagan. Xarbutt ushbu tahririyatda ishlayotgan davrda *Jubilee jurnalining* muharriri Robert Lax oʻzining birinchi sheʼriy kitobi *"The Circus of the Sun"*ning old va orqa muqovasi uchun Harbutt tomonidan olingan fotosuratlardan foydalangan.

Harbutt Magnum Photos kompaniyasiga qoʻshildi va 1979-yilda tashkilot prezidenti etib saylandi. Soʻng 1981-yilda kompaniyani tark etgan. Chunki uda tijorat ambitsiyalari kuchayib borayotgani sababli shaxsiy ish bilan shugʻullanish istagi paydo boʻlgandi. Charles fotografiya darslarini oʻqidi. Oʻz suratlarini butun dunyo boʻylab yakkaxon va guruh koʻzgazmalarida namoyish etdi. Keyinchalik New School universitetining Parsons dizaynfakultetiga rasman professor sifatida ishga kirdi va dars bera boshladi. Bundan tashqari MIT, Sanʼat institutlariga mehmon fotojurnalist sifatida xizmat qildi. Harbutt Chikago va Rhode Island dizayn maktabi oʻqituvchisi, xalqaro hujjatli fotograflar kooperativi Archive Pictures Inc. asoschisi va Amerika jurnal fotograflari jamiyati aʼzosi edi.

Manbalar
--------

1. ↑  *Blake, Andrews*. „Q & A with Charles Harbutt" (12-noyabr 2013-yil). Qaraldi: 6-iyul 2015-yil.
2. ↑  *Regan, Margaret*. „Charles Harbutt overcame many obstacles in his career, most notably cynicism. Harbutt photographed the Woodstock Festival for Life Magazine. In the early 1970s, he was a visiting professor at the Pratt Institute in Brooklyn, N.Y. where he taught narrative form in photography and conducted workshops, where he invited internationally famous photographers of the 20th Century to show their work and hold discussions with the students.". *Tucson Weekly* (29-dekabr 1997-yil). Qaraldi: 12-oktyabr 2009-yil. „Harbutt grew up in the little town of Teaneck, N.J. He learned so much about photography from the 'amateurs' in the local camera club that at Marquette in the 1950s he was banned from photog classes on the grounds that he already knew what he was doing.".
3. ↑  *Bailey, Holly*. „Charles Harbutt, a photographer captivated by magic in pictures". Yahoo News (3-mart 2014-yil). Qaraldi: 6-iyul 2015-yil.
4. ↑  Lax, Robert*. The Circus of the Sun*. New York: Journeyman Press, 1959.
**Shayx Xudoydod Valiy ziyoratgohi** — Samarqand viloyati Jomboy tumani G'azira qishlog'i hududidagi qadamjo. 

Xudaydod Valiy 1461—1532-yillarda yashagan. Asli ismi Xudoyberdi, toʻliq ismi Hazrat Azizon Shayx Xudaydod Vali ibn Hazrat Azizon Ortiq Shayx bo'lib, musulmon olamida islomiy valiy, shayx, turkiy avliyo, ilohiyot olimi sifatida tilga olinadi. U Oʻrta Osiyo hududlarida islom dinini tarqatuvchi, shoir, tasavvuf namoyondasi sifatida ma'lum. 
Qadamjo olti asrlik tarixga ega. Ziyoratgohda Yassaviya tariqatiga hissa qo'shgan yetuk namoyondalardan Hazrati Azizon Shayx Xudoydod Valining qabri joylashgan. Shayx Xudoydod Karmanada tug'ilgan. Maktab taʼlimidan soʻng Samarqandga kelib, Javzoniya madrasasida shariat ilmlaridan ta'lim olgan. Olim shayxning "Lamahot" kitobida qayd etilishicha, Xudoydod Samarqanddagi talabalik yillarida Mirzo Ulugʻbek madrasasida ilohiyot ilmidan dars bergan. U g'azallari bilan o'zbek adabiyotiga o'z hissasini qo'shgan. 50 dan ortiq shogirdlarni tarbiyalagan.

O'zbekiston mustaqillikka erishgandan so'ng Shayx Xudoydod Valiy ziyoratgohi ta'mirlanib, xonaqohining atroflari obodonlashtirildi. 2011-yilda Shayx Azizon tavalludining 550 yilligi nishonlandi. Shu munosabat bilan ziyoratgohdagi darvoza va binolar qaytadan ta'mirlandi. Bino atrofida ma'naviyat markazi bunyod etildi. Xonaqoh o'rnida qabr ustiga gumbazli yirik maqbara qurilgan. 
Keyingi ta'mirlash ishlarini Samarqand viloyat hokimligi olib borgan. Natijada Xudoydod Valiy qadamjosining darvozaxona atrofi kengaydi. Tashqari tomonida g'ishtli devor qurilgan. Ziyoratgoh hududi esa ko'kalamzorlashtirilib, bog' barpo etilgan. Shayx Xudoydod Valiy ziyoratgohi G'azira qishlog'ining kunchiqar tomonidagi tepalik ustida barpo etilgan. Ushbu qadamjoni ziyorat qilish maqsadida Saudiya Arabistoni, Pokiston va Yevropa mamlakatlaridan ziyoratchilar tashrif buyuradi. 
Hazrati Azizon Shayx Xudoydod Valining asarlari Sharqshunoslik institutida, musulmon va arab davlatlari muzeylari va kutubxonalarida saqlanmoqda.

Manbalar
--------

1. ↑  „Samarqand viloyati". Qaraldi: 29-sentabr 2023-yil.
2. ↑  *Amonov M* „Shayx Xudoydod Valiy - oshiqlar sardori" (2-avgust 2022-yil). Qaraldi: 29-sentabr 2023-yil.
3. ↑  Qulmatov Sh, Berdimurodov A*. Samarqand yodgorliklari*. Samarqand Imom Buxoriy xalqaro markazi 2017 — 150 bet. ISBN 978-9943-4783-8-1.
Karatsu qal’asi
 Karatsu qal’asi Karatsu shahriga qaraydi
 Yobukodagi yangi kalmarlar
**Karatsu** (yaponcha: *唐津市* *Karatsu-shi*?) – Yaponiyadagi shahar boʻlib, Saga perfekturasida joylashgan. Yapon tilida 唐 *kara* (Xitoy yoki umuman Sharqiy Osiyo qitʼasi) va 津 *tsu* (port). Yaponiya bilan Xitoy va Koreya oʻrtasidagi qadimiy savdo porti sifatida tarixiy ahamiyatini bildiradi. Karatsuni markazidagi Higashimatsuura tumanining sobiq shaharlari va qishloqlarini oʻz ichiga olmaydi. 78,386 nafar aholi istiqomat qiladi. 2020-yil 1-yanvar holatiga koʻra, shaharning taxminiy aholisi 117,663 kishi va aholi zichligi har kvadrat kilometrga 241 kishidan iborat edi. Umumiy maydoni 487,59 km2.

2005-yil 1-yanvarda Chinzei, Hamatama, Hizen, Kyuragi, Ochi, Yobuko shaharlari va Kitahata qishlogʻi (barchasi Higashimatsuura tumanidan) Karatsuga birlashtirildi.

2006-yil 1-yanvarda Nanayama qishlogʻi (Higashimatsuura tumanidan) Karatsuga birlashtirildi.

Geografiyasi
------------

Materik Osiyoga yaqinligi tufayli Karatsu uzoq vaqtdan beri Koreya va Xitoyga toʻxtash joyi sifatida tanilgan.

* Togʻlari : Sakurei togʻi (887,1 m), Hachiman togʻi (763,6 m), Tonbo togʻi (535 m)
* Tabiiy bogʻlar: Hachimandake perfekturasi tabiiy bogʻi, Sefuri-Kitayama perfekturasi tabiiy bogʻi, Tenzan perfekturasi tabiat bogʻi

### Qoʻshni munitsipalitetlari

* Saga prefekturasi
	+ Genkai
	+ Imari
	+ Saga
	+ Takeo
	+ Taku
* Fukuoka prefekturasi
	+ Itoshima

Tarixi
------

Ritsuryo davrida hozirgi shahar hududi Hizen viloyatining bir qismi boʻlgan edi. 1591-yilda shaharning shimoliy qismi (sobiq Chinzey shahri) qirgʻogʻida Nagoya qal’asi qurilgan. Keyingi yili u Toyotomi Hideyoshi tomonidan Imjin urushi boshlangan joyga aylandi. 1593-yil oʻrtalarida Terazava Hirotaka Karatsu domenini yaratdi va uni boshqara boshladi. 1602-yilda Nagoya qal’asi oʻrniga Karatsu qal’asi hozirgi Karatsuning markazida qurilgan. Karatsu qal’asi minorasi 1966-yilda qurilgan.

Madaniyati va turizmi
---------------------

  

Karatsu vokzali va asosiy avtobus markazi oʻrtasida 170 metrli orqada joylashgan boʻlib, ularda Karatsu Kunchi *omiyagega* ixtisoslashgan koʻplab kichik doʻkonlar va koreyslar taʼsirida mahalliy kulolchilik buyumlari deb nomlanadi. Ular Koreyadan kelib chiqqan yapon sopol buyumlariga ishora qiladilar. „Karatsu Yaki" ning haqiqiy ishlab chiqarilgan sanasi „XVI asrning birinchi yarmida Muromachi davrining oxirlarida" ishlab chiqarila boshlangan deb ishoniladi .

Manbalar
--------

1. ↑  The New Encyclopædia Britannica, Micropædia, Vol:6,, 15th edition, 2003. p.740
2. ↑  Britannica, Micropædia, 15th edition, p.740
3. ↑  Britannica, Micropædia, 15th edition, p.740

Havolalar
---------

|  |  |
| --- | --- |
|  | Vikiomborda ***Karatsu*** haqida turkum mavjud |

|  |  |
| --- | --- |
|  | Vikisayohatda uchun sayohat qoʻllanmasi mavjud ***Karatsu***. |

* Karatsu shahrining rasmiy veb-sayti (yaponcha)
* Karatsu Siti rasmiy veb-sayti (English)
**Ekeren** — Belgiyaning Flamand mintaqasidagi Antverpen munitsipalitetining shimoliydagi tumani. Shahar chekkasi 2005-yilda o'zining 850 yilligini nishonladi; shahar nomi birinchi marta 1155-yilda "Hecerna" sifatida tilga olingan.

Ekerenda 2004-yil holatiga ko'ra, 2000 ga yaqin o'quvchi (shuningdek, Antverpen shahrining boshqa tumanlaridagi filiallari va yaqin atrofdagi Kapellen munitsipalitetidagi filiallarni hisobga olgan holda) tahsil oladigan Jozef Pauli shahar musiqa va diksiya akademiyasi joylashgan. Akademiyada ko'plab musiqa ansambllari mavjud; Jozef Pauly fleyta ansambli Avstraliya va Qo'shma Shtatlarga konsert gastrollari qildi. Belgiyadagi shahar musiqa akademiyalari davlat ta'lim tizimidan ajralib turadi; Ushbu akademiyalarda qatnashish ixtiyoriy va ko'pchilik talabalar uchun shunchaki sevimli mashg'ulotdir.

*Oude Landenning* 1 kvadrat kilometrlik katta hududi Antverpen shahar okrugi bilan chegarada joylashgan noyob va juda xilma-xil tabiiy qo'riqxonadir. Bu 1972-yilgacha harbiy hudud bo'lganligi sababli (lekin tez-tez ishlatilmasdi), bu yerda chegarani buzish qat'iyan man etilgan.

Ekeren va Antverpen okrugi oʻrtasidagi chegara 2019-yil 1-yanvarda oʻzgartirilgan. Oʻzgartirilish ortidan Antverpenning umumiy 5000 ga yaqin aholisi yashaydigan bir nechta mahallalarini Ekerenga oʻtgan.

Ekeren, shuningdek, taniqli belgiyalik/amerikalik musiqachi Christian Olde Wolbersning afsonaviy Amerika musiqa guruhi Fear Factoryning vatani hisoblanadi.

Tarixi
------

1703-yilda Ekeren Ekeren jangi deb nomlanuvchi Ispaniya vorislik urushida jang bo'lgan joy edi. Ekerendagi ba'zi ko'cha nomlari (masalan, "Successistraat", "Vierkerkenstraat" va "Tweekronenstraat") hanuzgacha ushbu tarixiy voqeaga ishora qiladi.

Belgiyani ozod qilish paytida Ekeren 1944-yil 4-oktyabrda Essex Shotlandiya polki va Kanada Qirollik polki tomonidan ozod qilindi. Antverpen hududiga so'nggi V-Bomb 1945-yil 28-martda Ekerenga tashlangan.

Hukumat
-------

Ekeren 1983-yilga qadar o'z hokimiyatiga, meriga va shahar kengashiga ega bo'lgan alohida munitsipalitet boʻlgan. 2000-yilda Antwerp shahar kengashi sport, madaniyat, yoshlar va qariyalar kabi qo'shimcha tuman kengashlarini tashkil etdi. Ushbu markazsizlashtirishdan beri Antwerp munitsipaliteti to'qqiz tumandan iborat. 2000-yilda saylangan Ekerenning birinchi tuman kengashini Kristof Tomas boshqargan; ikkinchi tuman kengashi 2006-yilda Ronni Kruyniers tomonidan saylangan. Hozirgi tuman kengashi raisi - Koen Palinckx (2012-yilda saylangan).

Taniqli mahalliy aholi
----------------------

* Vlaams Belang siyosatchisi Filip Devinter (1962—)
* Libera Karlier, yozuvchi (1926—2007)
* Georges Morren, rassom, haykaltarosh, o'ymakor (1868—1941)
* Sanne Cant, belgiyalik velosipedchi, uch karra jahon chempioni ( 1990—1990)

Qardosh shaharlar
-----------------

* Andernach, Germaniya
* Newry, Shimoliy Irlandiya

Manbalar
--------

1. ↑  **{{Veb manbasi}} andozasidan foydalanishda `sarlavha=` parametrini belgilashingiz kerak.** „{{{title}}}" (14-may 2015-yil). Qaraldi: 2-iyun 2019-yil.
Hanna Rovina (ivritcha: *חנה רובינא*‎;) – isroillik aktrisa. Uni koʻpincha „Ibroniy teatrining birinchi xonimi" deb ham atashadi.

Biografiyasi
------------

Hanna Rovina 1888-yil 15-sentyabrda Rossiya imperiyasining Minsk gubernatorligining Igumenskiy uyezdining (hozirgi Belarusiya) Byerazino shahrida yogʻoch savdogar David Rubin va Sara-Rivka Rubinlarning oilasida tugʻilgan. Uning Rahel ismli bir singlisi va Zvi ismli bitta akasi bor edi. U Varshavadagi ibroniy tilida soʻzlashuvchi bolalar bogʻchasi oʻqituvchilari uchun moʻljallangan kursda bolalar bogʻchasi oʻqituvchisi sifatida taʼlim olgan (Birinchi jahon urushigacha).
Rovina ibroniy shoiri Alexander Penn bilan turmush quradi va 1934-yilda Ilana ismli qizi tugʻiladi.

Karyerasi
---------

Hanna Rovina aktyorlik faoliyatini Nahum Tzemaxning „Ibroniy sahna teatri" da boshlagan. U 1917-yilda „Habima" teatri ishga tushirilayotgan paytda qoʻshilib, uning birinchi spektakli boʻlgan Yevgeny Vakhtangovning spektaklida ishtirok etgan. S. Anskiyning „The Dybbuk" filmida jin urgan yosh kelin Leahle roli bilan mashhur boʻladi.

Habima teatridagi Rovinaning kiyinish xonasi
Rovina oʻz aktyorligini juda jiddiy qabul qilib, Stanislavskiy maktabi tomonidan belgilab qoʻyilganidek, qahramonning hayotini yashashga harakat qiladi.

Nisim Alonining yozgan Liza xola pyesasida Rovina bosh rolni oʻynagan.

Mukofatlari
-----------

Rovina 1956-yilda teatrda oʻynagan rollari uchun Isroil mukofoti bilan taqdirlangan. 1980-yili 3-fevralda 91 yoshida vafot etgan.

Manbalar
--------

1. ↑  Losin, Yigʼal*. Pillar of fire: the rebirth of ...*, 27 August 2008. ISBN 9781870050487.
2. ↑  On the dispute over her birth date, see: Carmit Guy, *Ha-malka nas‘a be-otobus. Rovina ve-"Ha-Bima"*, Tel Aviv: Am Oved, 1995, p. 16.
3. ↑  Levy, Emanuel (1979). *The Habima – Israel’s National Theater, 1917–1977: A Study of Cultural Nationalism*. New York: Columbia University Press. ISBN 0-231-04582-4. p. 6.
4. ↑  Her Mother’s Daughter, Haaretz
5. ↑  Patai, Raphael*. Journeyman in Jerusalem: Memories ...*, 2000. ISBN 9780739102091.
6. ↑  Ben-Zvi, Linda*. Theater in Israel*, 26 February 2008. ISBN 9780472106073.
7. ↑  „Israel Prize Official Site - Recipients in 1956 (in Hebrew)".
8. ↑  Comay, Joan; Cohn-Sherbok, Lavinia*. Who's who in Jewish history: after ...*, 2002. ISBN 9780415260305.

[Turkum:1880-yilda tugʻilganlar]]
**Denis Vasilevich Vetchinov** (1976-yil 28-iyun – 2008-yil 9-avgust) rus zobiti, mayor, 19-motooʻq diviziyasi 135-motooʻq polki komandirining oʻquv ishlari boʻyicha oʻrinbosari, Rossiya Federatsiyasi Qahramoni. Gruziyadagi urushida qatnashgan.

Tarjimai holi
-------------

1976-yil 28-iyunda Qozogʻistonning Tselinograd (hozirgi Oqmoʻla) viloyati Balkashin tumani (hozirgi Sandiqtau) Shantobe qishlogʻida tavallud topgan. 1993-yil Shantobe qishlogʻida V. M. Komarova nomidagi oʻrta maktabni tamomlagan.

1993-yilda harbiy xizmatni oʻtagan.

Vetchinov 2005-yil 1-yanvarda mayor unvoniga sazovor boʻldi.

2008-yil mart oyidan 58-armiyaning 19-motooʻq otish diviziyasining 135-motorli miltiq polki komandirining oʻquv ishlari boʻyicha oʻrinbosari boʻlib faoliyat yuritdi.

Soʻnggi jangi
-------------

32 yoshli Mayor Vetchinov 2008-yil 7-avgustda Janubiy Osetiyaga jangovar missiyaga ketdi. Anatoliy Xrulyovga bergan intervyusiga koʻra, 58-armiya 8-avgust kuni soat 1:40 da harakatlana boshlagan.

Mayor Vetchinov 9-avgust oqshomidagi jangda olgan koʻplab oʻq jarohatlariga qaramay, oʻziga ishonib topshirilgan boʻlinmani himoya qilish va olib chiqishni tashkil qildi. Ogʻir yaralanishiga qaramay, oʻz qoʻl ostidagi xodimlarini va uning ortidan kelgan 6 nafar jurnalistdan iborat kolonnani oʻlimdan qutqarib qoldi. Ogʻir yaralanganligi sababli kasalxonaga olib ketilayotgan vaqtda vafot etgan.

Manbalar
--------



1. ↑  Nasha gordost – Geroi Rossiyskoy Federatsii na sayte.
2. ↑  Vernulsya v stroy. T. Pavlovskaya. „Rossiyskaya gazeta", 21 maya 2009.
3. ↑  „Миф 08.08.08: почему Кремль лжет о дате начала войны с Грузией - SOVA" (ru-RU) (6-avgust 2023-yil). Qaraldi: 8-avgust 2023-yil.
4. ↑  „Война 08.08.08: Впервые о её тайнах в интервью Владиславу Шурыгину генерал Хрулёв" (ru). *ИА REGNUM*. Qaraldi: 11-iyul 2023-yil.
5. ↑  „"Толпа необученных мальчишек": как грузинская война вскрыла проблемы российской армии". *BBC News Русская служба*. Qaraldi: 22-iyul 2023-yil.
**Ayesha Durrani** (XVIII asr) afgʻon shoiri, Durroniylar imperiyasidagi Temur Shoh Durroniyning rafiqalaridan biri boʻlgan. Uning bir qancha she’rlari 1882-yilda qo‘lyozma holida jamlangan va Durrani Afg‘onistonda birinchi qizlar maktabiga asos solishga erishgan.

Hayoti va faoliyati
-------------------

Ayesha Durrani XVIII asr oxirida Afgʻonistonda Barakzai oilasidatugʻilgan. Otasi Yoqub Alixon Barakzai bo'lib, o'z davrining taniqli kishilaridan edi. Keyinchalik Ayesha Durroniylar imperiyasining ikkinchi hukmdori Timur Shoh Durroniyga Turmushga chiqqan. U XVIII asrning oxirgi yillarida davrining faol shoiriga aylangani va XIX asrga qadar ijodda davom etgani qayd etilgan. Ijodiy merosini qasidalar, g'azallar tashkil etadi. Arab, fors adabiyoti va islom huquqlarini yaxshi bilgan. Ayesha Afg‘onistonda birinchi qizlar maktabini tashkil etgani ham bir qancha manbalarda qayd etilgan.

Durroniylar saltanati parchalanib, XIX asrda Barakzailar hukmronligidagi Afgʻoniston amirligi kuchaygach, Ayesha sheʼriyatiga qiziqish kuchaygan. Uning koʻpgina sheʼrlari 1882-yilda ismini noma'lum sabablarga ko'ra aytmagan afgʻon kotibi tomonidan 336 betlik qoʻlyozma holiga keltirildi.

E'tirof etilishi
----------------

1978-yildagi Savr inqilobidan so'ng Afg'oniston hukumati Ayeshaning asarlarini o'rganishga qarshilik bildirmadi. mamlakaatdaa unig asarlari yoshlar tomonidan qiziqish bilan mutolaa qilindi.

Amerika Qoʻshma Shtatlari yetakchiligida Afgʻonistonda Tolibon hukumati agʻdarilganidan soʻng (hukumat o'sha davrda 8 yoshdan keyin ayollarga taʼlim olishini ta'qiqlab qoʻygan edi), Germaniya tashqi yordam agentligi Kobulda ikkita qizlar maktabini qayta qurishga yordam ko'rsatdi va biriga shoira xotirasini abadiylashtirish maqsadida Aisha-i-Durani maktabi deb nom berildi.

Manbalar
--------

1. 1 2 3 4  „Collected Poems of Aisha Durrani" (en) (1881). Qaraldi: 12-avgust 2018-yil.
2. 1 2  „With the Girls of Afghanistan: "The Pen is the Sword"" (en). *UNESCO*. Qaraldi: 12-avgust 2018-yil.
3. ↑  Marsden, Peter. (1998). *The Taliban: War, religion and the new order in Afghanistan*. London: Zed Books Ltd, ISBN 1-85649-522-1 pp. 88-101.
Koordinatalari: 37°33′45″N 126°56′42″E﻿ / ﻿37.56250°N 126.94500°E﻿ / 37.56250; 126.94500GO

**Ewha ayollar universite**ti – Janubiy Koreyaning Seul shahrida joylashgan xususiy ayollar tadqiqot universitetidir. U 1886-yil 31-may sanasida Ewha Haktang tomonidan asos solingan. U maxshur Harvard universiteti bilan hamkorlik qiladigan Janubiy Koreyadagi yagona oliy taʼlim muassasasidir.

Tarixi
------

Universitet tarixi Meri Skrantonning „Ehwa Haktang" koreyscha: *이화학당* asariga borib taqaladi. 1886-yil 31-mayda bitta talaba bilan ochilgan qizlar uchun missionerlik maktabi „Nok guli" degan maʼnoni anglatuvchi Ewha nomi bilan ataladi. Nok gulining tasviri maktab logotipiga ham kiritilgan.
Dastlab, universitet 1910-yilda kollej kurslarini,1925-yilda esa ayollar uchun kasbiy kurslarni taqdim qila boshladi. Hozirda 1958-yilda tashkil etilgan Ewha qizlar oʻrta maktabi deb nomlanuvchi maktab ham mavjud. Ikkala muassasa ham bir xil shiorga ega va logotiplarida „nok gullari" tasviri mavjud.

1945-yil 15-avgustda Janubiy Koreya mustaqillikka erishganidan soʻng, kollej universitet maqomini olish uchun hukumat ruxsatini oldi. Bu rasman tashkil etilgan birinchi Janubiy Koreya universiteti edi.

Hamkorlik
---------

Universitet 64 mamlakatdagi 830 ga yaqin universitetlar bilan hamkorlik qiladi, jumladan, Avstraliya Milliy universiteti, Kornel universiteti,Gent universiteti,Harvard universiteti, Indiana universiteti, London qirollik kolleji,Mount Allison universiteti, Nanyang texnologik universiteti, Ogayo shtati universiteti,Pekin universiteti, Kuala-Lumpur universiteti, Kaliforniya universiteti, Santa Kruz, Britaniya-Kolumbiya universiteti, Edinburg universiteti, Gonkong universiteti, Janubiy Karolina universiteti, Vaseda universiteti va Kaliforniyadagi Mills kolleji bilan toʻgʻridan-toʻgʻri almashinuv dasturlari mavjud.

Manbalar
--------

1. ↑
2. ↑
3. ↑

Havolalar
---------

| * k
* m
* t
Janubiy Koreya universitetlari |
| --- |
| Davlat | 
* Seul milliy fan va texnologiya universiteti
* Chonnam Milliy Universiteti
* Chungnam milliy universiteti
* Incheon milliy universiteti
* Kangwon milliy universiteti
* Jeju milliy universiteti
* Koreya milliy transport universiteti
* Jeonbuk milliy universiteti
* Andong milliy universiteti
* Sunchon milliy universiteti
* Changwon milliy universiteti
* Kyungpook milliy universiteti

 |
| Xususiy | 
* Kyung Hee universiteti
* Sungkyunkwan universiteti
* Ewha ayollar universiteti
* Busan xorijiy tillar universiteti
* Chung-Ang universiteti
* Sejong universiteti
* Hanyang universiteti
* Sogang universiteti

 |
Markaziy Fuchuning havodan koʻrinishi
 Fuchu panoramasi
 Fuchu bogʻi
**Fuchū** (yaponcha: *府中市* *Fuchū-shi*?) – Yaponiyaning Hiroshima prefekturasida joylashgan shahar.

Geografiyasi
------------

Fuchū sharqiy Hiroshima Ashida daryosi havzasida joylashgan.

Hiroshima prefekturasi

* Fukuyama
* Miyoshi
* Onomichi
* Shobara
* Sera
* Jinsekikkogen

### Iqlim

Fuchū nam subtropik iqlimga ega (Köppen iqlim tasnifi *Cfa*) juda sovuq boʻlmagan qish va issiq, nam yoz bilan tavsiflanadi. Fuchūda oʻrtacha yillik harorat 15.0 °C (59.0 °F). Yillik oʻrtacha yogʻin miqdori 1,257.7 mm (49.52 in) eng nam oy iyul hisoblanadi. Avgustda eng yuqori harorat 27.2 °C (81.0 °F) atrofida va eng pasti yanvarda, taxminan 3.6 °C (38.5 °F). 1981 yil 27 fevralda Fuchūda qayd etilgan eng yuqori harorat 38.6 °C (101.5 °F) ni tashkil etdi 2023 yil 28 iyul; qayd etilgan eng sovuq harorat −9.9 °C (14.2 °F) edi.

### Demografiyasi

Yaponiya aholini roʻyxatga olish maʼlumotlariga koʻra, 2020 -yilda Fuchū aholisi 37 655 kishini tashkil qiladi. Fuchū 1960-yildan beri aholini roʻyxatga olish ishlarini olib boradi.

Aholining oʻsishi| Yil | Aholi | ±% |
| --- | --- | --- |
| 1960 | 54 327 | —     |
| 1965 | 57 216 | +5.3% |
| 1970 | 58 364 | +2.0% |
| 1975 | 57 625 | −1.3% |
| 1980 | 56 209 | −2.5% |
| 1985 | 54 939 | −2.3% |
| 1990 | 52 692 | −4.1% |
| 1995 | 50 356 | −4.4% |
| 2000 | 47 697 | −5.3% |
| 2005 | 45 188 | −5.3% |
| 2010 | 42 557 | −5.8% |
| 2015 | 40 069 | −5.8% |
| 2020 | 37 655 | −6.0% |
| Fuchū population statistics |

Tarixi
------

Meiji restavratsiyasidan soʻng, 1889-yil 1-aprelda zamonaviy munitsipalitetlar tizimini yaratish bilan Fuchūichi qishlogʻi tashkil etildi. 1896-yil 3- iyunda Fuchū shahriga aylandi. Fuchū 1954-yil 31-martda shahar maqomiga koʻtarildi. 2004-yil 1-aprelda Joge shahri (Kōnu tumanidan) Fuchūga birlashtirildi.

Hukumati
--------

Fuchū toʻgʻridan-toʻgʻri saylanadigan mer va 20 aʼzodan iborat bir palatali shahar kengashiga ega boʻlgan mer-kengash shakliga ega. Fuchū Hiroshima prefekturasi assambleyasiga bitta aʼzodan hissa qoʻshadi. Milliy siyosat nuqtai nazaridan, shahar Yaponiya Diet quyi palatasining Hiroshima.6-okrugiga kiradi.

Fuchū Iqtisodiyoti
------------------

Fuchū ichki sanoat shahri. Mahalliy sanoat sifatida mebel ishlab chiqarish Edo davridan beri anʼanaga aylangan va ayniqsa, paulovniya yogʻochidan yasalgan Fuchū sandiqlari mashhurdir. Bu, shuningdek, „Fuchū Miso" ishlab chiqarish maydoni. Iqtisodiyotga paxtachilik va uni qayta ishlash, toʻqimachilik, tamaki yetishtirish va quyma metalldan tayyorlangan buyumlar hissa qoʻshmoqda.

Manba
-----

1. ↑  „Fuchū city official statistics" (ja).
2. ↑  Fuchū population statistics
3. ↑  „Fuchu details". *hiroshima-navi.or.jp*. Qaraldi: 13-noyabr 2019-yil.